gimmy256/lumasaba_dialects huggingface dataset:
Barangirisi befwe bali khutsya mu lubusano kumutikhini.
Babandi bali busa ni kimyoyo kimibi kikhakanisa ta.
Khuba nga yatikhile,indikho ni tsinusu tsitsya khukula ishakha ta.
Nimukhakekho mubone muri muwamba bibindu byase bulayi.
Bamaayi,bapaapa ni basenge bali nibo baraara befwe,khuli ni khubesamo lukoosi.
Umwana yo atsukha naabi kameetsi ate nga khukakula busa.
Lekha kamasaliwa ko mukasya wefwe karerewo lukosi mutsingo tsenywe.
Nga Weele wakhusubisa shishindu,paka shilikholewa.
Indi khutsya khutanyaka kimisakusa kye tsikhaafu.
Buli shindu khu shibala,shilikho inanikha ni tsakamo yasho.
Khuli ni khumanaya khuri bulamu betsakamo,ialibayo shitambiso.
Itsya khwamisa wahena tsikhu niyo indekhe bilyo?
Umukasya wefwe bamuwuna kimisumali mumbafu,kimikhono ni bikyele.
Biibi bye shibala nibyo bibyerisa umukasya khusalaba.
Basaali bali ni khukhwimenielesa kamasina kesi batwikha babaana bawe.
Khuba kamasina kamalala kali ni bisilani,ate ikalimo kamakhulu ta.
Nalundi basaali bali ni khuba nga bakambila ni khusabila babaana bawe tsikhabi.
Nga wamanyile isho shesi uli mu weele,uwiyembelela lukali ta.
Imanya nga ikhamwiyakhile ta,ate akhafwa,ikhatsye khumusikha ta
Ne shiba shilayi weyakhila basho nga nawe ni ba khwiyakhila.
Bakuuka befwe be khale nifukilisa ihamba khu bulwale iye 'njawulo.
Barambisatsaka kamasuuswa nga bakamisa mu bimuli, mumasaafu,ni tsindi tse bisaala.
Kamasuswa kano bakeyikatsakila ukhwama khubasaali.
Ishabekombesatsaka khutsya mumaleekelo khusoma ta.
Shinyowa,bambasatsaka bari,buli ulwala aba bamulokile,oba bamutsubile.
Kmaleesi kano bakamisa mu bisaala bikhali bitwela ta.
Bukangi bwosi bwabatsaka mutsi'ngo tsawe.
Shekhabili,bekhale bambasilatsakila naabi mu bye kimisambwa.
Khufurisila iala lufu lwakhawumbuli,khawaai atwela ni bikenge.
Shino shamamo babaandu khusaalatsaka bibyayo bye mu'ngo nga kamakhese,tsingokho nabindi.
Nalundi bakoyatsaka busela nga bakana bari bawoselekho kimisambwa.
Lwekhube abe bilyo ni bibyayo byosi babimalila mu khusaya kimisambwa.
She khataru,bafukilisa naabi mu khushingilisa babaana nga babakwarisa tsilisi, nikamakumba ke bibyayo.
Bino babirambisa naabi nga bashinga tsifu nga munyulula,poliyo,khafuba ni tsimbilo/shiwalukho mu baana.
Babalwalatsaka munyulula babakangila likoshe ni khubawa kamafura kekheese.
Nalundi abe basaali babawula,bakona bonyene khu'sawu.
Itsambasa yino yakila babaandu khulekha khutsya mu'ngo mwe babandi ta.
Nalundi abe nga walwalile lufu lwa muniafu,uurya khurura atsye.
Abe babaandu nga balwalile,babukula tsingubo tsawe, bateekha bilyo ni tsinyanyi atwela ni kamakhururo ke kamaki.
Abe abyila bibindu bino babitsukha mu masangantsila mu shilo,nga beyabula lufu.
Akhulala,abe batsukha kamafuki ni likoshe mumasangatsila kano.
Lwekhuba birerawo khulomana,khukhwirana,khurombolana ni khukhwirana ango.
Nashiryeo babaandu bali ni khukhwiyamba umukasya bamwiyikine.
Nalundi,nga umundu walwalile,bali ni khumuyila mumakangile afune bukangi bulayi.
Shino shiyeta khurusawo bye khulomana ni khulangana kamaloko.
Nalundi shikana mwareera bakhaasi babasomakho,khuba ibebasila naabi mu maloko ta.
Umukhaasi ukhasomakho niye uwikhala weyembeleye ate afukilisila naabi mumaloko.
Nalundi ibakana khubona umundu ukundi nga asoma atsya mumoni ta.
Indi khufa ni bitabo byange senyene,nyanga bakheyambilise.
Balebe base ibakana khuyeta babandi ta,batimilila mu khufwa khwonyene.
Wabonakho kameetsi katsutsukha nga kalola shingaki?
Baabadu bafura bukali ibakana inyama iye kamakumba ta.
Maayi wase nga wabitekheele,akhurera buli mundu khusani byakhabi.
Nga nalilekho inanasi,kameeno kange kelulukha busa.
Nashiryo nakhakibona,inyala nakhakakho nakilya ta.
Imotokha iye kamabale yama khutomela ikhaafu yange.
Indi khukana umwene motokha angulile ikhafu ikindi.
Brangilisi bareyewo khusoma khwabusa,buli mwana ali ni khutsya asome.
Shalelo,utsya khuteekha wenyene,ina khuyetakho ta.
Senge ali khukana khutsya ni babesengetsana bewe boosi.
Ni shishindi,buli lwe khabili ni lwakhataru,atsya khukulisa busela mukhatale.
Ibi byosi abikhola khuba akana nafwe khukhekomba ta.
Afwa lufu lwaminiafu,ikhwamubonakho nga nafwana ta.
Afuna lufu lwa muniafu ukhwama khu basaali bewe.
Abe wakhaba nga ukasyena buli lunakhu,ikanyala khukhosa ta.
Ate nga wakasyenele lukali,kananikha khutata kamafuki.
Umukyeni ali khukhurerea bubakha ukhwama mushirimba.
Nga uli khusinga tsinanga,ukhatabula tsiwanga ni tsetsirangi tsistindi ta.
Ne khurusakho ndi bakangatsakila kamalesi keshimali mu'ngo tsawe.
Abe nga walwalile,maayi abuta kamasafu watsunga,watekha,wakhuwa wanywa.
Shisela sholawo watsowa,ni bibyambaso nabyo bya shukha.
Unyala khuba mushifo shitweela nga mbawo shesi uli khukhola ta.
Nimubatsake ni khifukilisa mu bashawe,abandu iba fwanana ta.
Inaba ninanywe khukhwola lina,muli ni khutsowa.
Nimwakamilewo ukhwibasa ni khukhwiyambilisa nga babaana batini.
Imbuka yolawo mwatsowa,ela khasela nikho khano.
Nga wakhukanikha,imbawo umundu yesitsana una khuyeta ta.
Ukhwama ninyukhile,nakhukholakho ishindu shekamakyesi ta.
Nga walile mwoko kumutikhini,atorwasa mwibili.
Ukhekholelatsaka shifwani shoositsana isi indi ta.
Nimushebulilatsake lunakhu lwa sabbiti,mukha lukholelakho ishindu shosi ta.
Mukhe kombatsaka bibindu byabene,namwe umukhasi wabene ta.
Ne khulunakhu lwe kumusafu,khuli ni khuwumula.
Khulunakhu luno, mukhalukholelakho ishindu shositsana ta
Kamakambila kano kayeta karyena babaandu mu'ngo tsefwe namwe mukanisa?
Nalundi,kayeta babaandu khulekha khwikombakomba ta.
Kmakambila kano kokesanisa kari Weele niye uli ni bunyala khuandu.
Nga khwakalondelele,khumenya bulayi ni babaandu khushisitsa.
Bareyewo bifwo byesi khunyala khutsya khukhwikangilamo.
Khulwashina basaani bakhawelekhela bakhaasi mumadwalilo nga bali bisombo?
Baseets bali ni khumanya bari bali ni khuyeta bakhaasi bawe nga baesa.
Kamakotsyo kase kananikhile khuniala ,fwana kali khuwona.
Namanya ndi indi umundu umukumu ate umwikhalilikhi.
Nalomele maayi akhakhusubila khukhubona ingo ta.
Babaandu bali ni khukhwibasa khufurisa ukhwikholakhola.
.Basaali befwe barambatsaka ni kamakhono,nari khuli ni khurambisa kamakyesi.
Shibala shino shikyenda buli lunakhu,ifwe fabene nifwe khukhwikhalilisa.
Buli lunakhu,buli khasele,khuba khwiyika ishindu shishakha.
Barangirisi beshisinta shenyewe bali khulinda baryena lukoosi?
Khili khutsya khukhwokesanisa byesi abe khukhola isomelo wefwe.
Basomi befwe khabarekekha bulayi ela khwamanyile khuri banakhola bulayi.
Basomi nabo bali ni khukhwikakasa bari bamanyile shesi bali khukhola.
Lubusano luno lwarerewelewo ni barangirisis be kamasomelo khu disitulukiti.
Bakhulu bano bakana khumanya nga khusomesa babaana bulayi namwe ta.
Banakhola bulayi,bali khutsya khufuna shikombe ni tsinusu.
Balondelemo basaali bali khutsya khushikhilila basaali babaandi.
Babaana bali khutsya khwokesanisa ingeli yesi babumbamo tsinyungu,tsisigiri ni khukhola tsisani
Khuli khulomba khuri weele akhuyete ifula ikhakwa ta.
Khuba nga ifula yakwile,tsinguudo tsonekha,tsarerekha busa.
Stambawo ishira bulebe ta,nashiryo mu kheyembelela ta.
Buli shindu mushibala shino shikana khukhwikhalilikha.
Khunakhola khuryena niyo khusasule kamakobi kabene kaweyo.
Kamakobi katsitsulekho,imanya busa she khukhola ta.
Ingana khukhwambukha kumwakha kumushakha ni kamakobi ta.
Umundu nga wafwile,aba wawonele bikali khushibala khuno.
Shibala sha luluma,nga nawe wakhu luluma,umalakho ta.
Namwe ube nga uli nu mundu yesitsana ukhuyetakho,ubona kumutambo.
Umuseetsa wase ali uwe lukoosi,akana byekhulomana ta.
Nasubile ndi belituuli lyefwe banakhuwa lipeesa lyefwe isi khabusa ne balobele.
Ifwana itsya khwikata khu be mu'ngo mwange mumasalikha ko mukasya ta.
Lwe khuba nga wafunile bikoosi byosi,shiba shiangafu babaandu bowo khukhwolakho.
Nabulayi warambila ambi ni ngo isi banyala khutima mangu.
Namwe nga wafwile,shiba shiangafu naabi khukhutimilila khurusayo kumulambo.
Khuli ni tsimbwa tsirano ango ne tsarafuwa naabi.
Nga uli umukyeni ango,uli ni khurura muntsu ta,busa tsikhuluma.
Tsimbwa tsino tsalumile ikhaafu yabene yafwa.
Maayi ni paapa bali khutsya khukula ikhaafu ikindi besewo.
Bahesanwa befwe bali khukana khutsiwa butwa tsifwe.
Ate nga tsimbwa tsino tsiyeta khutimisa babefwi mushilo.
Kumwesi kubirire,tsatimisa babefwi paka tsabawamba.
Abe lelo ukhwama khufuna tsimbwa tsino,bubwifwi bwashendela.
Nga batsikhonyele,babefwi banakobola khusumbuwa babaandu.
Basaali base bali khukana bakulisekho tsimbwa tsibili.
Khuba ishili shangu khumufuna abe wakha mupila isiimu,awamba ta.
Senge ama khwikulumbanisisila sha mufu bari niyo bamuwe inyama.
Basaali base barafuwa,unyala khukyenda mushilo ta.
Umuhesanwa wefwe ali umuseetsa uwekumulungo naabi.
Bakhaana bo bakwarire tsinanga tsindeyi ate tsindayi.
Umulekeli yo wakhumanaya khusomesa khubala bulayi ta.
Bakhulu be kamasomelo bali khuminilisa naabi basaali.
Bibindu byesi bakana khumalekelo bye kumuwendo kweangaki naabi.
Nakhasikhanile khufuna lipesa isasulile umwana wase isomelo.
Balimisi be tsikyembe balobele ukhunimila kumukunda kwase.
Umukhana wa khotsa ama lhunywa butwaa wafwa?
Shiina shirerera naabi babaana bekhana khufuna bisombo nga bashili?
Mukharusa bukyekhe atsye ta,khuba kumumu mbawo.
Naanu uli khutysa khukhama tsikhafu shalelo?
Umukhasi ni babaana babili bama khwikoka bafwa.
Khunakhola khuryena niyo babaana bakhana barame mumalekelo.
Khulwashina umwana we sinde bamulekha weyongela khusoma nga wawa umukhana wabene shisombo?
Bali ni khutimisa umusinde naye khwilekelo nga waesesele umukhana wabene.
Bakhana be mu shalo nibo batela naabi khuesa nga bashili.
Lwe khuba basaali balala babaruma khutsya babarere kamapesa.
Nalundi basaali balala ibafwayo khubana bawe ta,shebakana niyo khufuna imali.
Basaali babandi ibali nimbuka iyikhala ni babaana bawe babakambilila ta.
Bakhana bafurura bukali babakhongelesela khu nusu oba kyapati ni byekhunywa.
Shamilamo babaana babaana khukhongelesewa ni basani khubundu butini.
Iliwo basani balala bafwakhila busa babaana babawa bisombo.
Bbaana bano nga bafunile bisombo,batela naabi khurura mumasomelo.
Ishili shangu umukhana usalile ango welayo khusoma ta.
Ne khufurisila ilala babaana basoma bibina byeasi nga she khane namwe shakharano.
Khunyala khuryena khuyeta babaana bekhana khurama mumasomelo?
Lwekhuba nga khwasomesele babaana bekhana,khuba khwasomesele linambo.
Khuli ni khukhupilisa basaali,ni kamalekelo khuba nga bayeta bakhana bano.
Kamasomelo kali ni khusomesa bakhana injeli yekhukhwilinda mo.
Nalundi khurawo bulango khu nakhalondo, ni kimitendela kindi isi babaana banyala khufuna bubakha.
Basaali bali ni khukhakakho babone bari balolelela babaana bawe.
Nalundi basaali bali ni khukulila babaana bawe biwelo bye khurambisa nga bali musonga.
Sawa tsolele tsekhukona,ne atsye ashikhosa busa.
Indi khukana khukona, babaandu bali khukhupa liyombo.
Nga itsala yaminyile,inyala khukhola ishindu shositsana ta.
Ingana umundu utsya khurangilila lubusano lwe kumukamba.
Umukhana yo amakhurambisa kumulyango kwe burangisi.
Ukhwama akwa ni motokha,tsisambo tsewe tsashukha.
Nga bananikhile ukhwokesa bifwani, niyo umukhana yo wasila busa.
Abaana bemikha tsinyilili nga batsya khufuna bilyo.
Khuanalhola khuryena no khuyile umwana yo isomelo?
Indi khukana khukulisa tsindebe tsase ingule tsishakha.
Naanu unyala khukula bitanda byesi barambisakho khale.
Umusinde wase ali khutsya khwisomelo lishakha.
Mayi akana khutsya ne ashili khumala khupanga bibindu byewe ta.
Nga umusomesa wengile mushibina,babaana basilila busa.
Imbawe shesi khunyala khwakhola ta,utsile wastile.
Namakhwola ingo nga tsinanga tsase tsetsule busa lufumbi.
Nga wakhurekeresa bulayi mushibina,unyala khukwa.
Buli mu’ngo muli ni biangafu bikhali bitwela ta.
Ishiba shilayi khutsya nga ukanikha khumusetsa wowo buli khasela ta.
Umukhana wase akana naabi ukhwinyaya kumupila ni khulya.
Khakhana kho kherombosa naabi shikila khakhanera ta.
Khunera ikhwama mu khulya ta,ne khwama mu lukoosi lwesi ulinalwo.
Khwamalile khulya busa khuri ne khutsya khukona.
Khukanile khutsya khubonakho khubasale befwe ne ikhuli ni tsinusu ta.
Itsiile mukhatale khuba inganile khumanya ibeyi ye bibindu.
Khutsya khukulisa mayito tsisawu tsitaru tsonyene.
Inganile khurura mwiyombo shikila intsile ingo.
Mwayibasa muri nayibilila shesi mwangola kumwakha khubirie kwo?
Ukhakholatsaka umwana ishindu shibi ta,khuba ibebilila ta.
Bakyeni bakana khu khutsya khubonakho kuukhu.
Umusinde wase ama khutsya khubonakho basaale bewe.
Paapa wareyemo tsinusu ngali naabi mu bye kamakulanilo byo.
Nga bye kumulimo byalobele,ikhasute ibindu byase itsye ingo.
Umukwatsoli ama khukhutimisa nga atsukutsa kamabale.
Umwaana yo ebasa ari basaali bewe bali ni lipesa likali.
Inamakhutegera shesi umukhasi yo amakhubakho ta.
Indi khukana ukhwombekha intsu iyekamatofali.
Umusaale wase anjetele khufuna kumulimo kumulayi.
Inafukilisakho umundu yesitsana ukhumanyilila ta.
Umukhaso yo anjeta khufuna kumulimo nga namalile khusoma.
Paapa wase akana naabi khufuka imotokha kumusi ne mushilo ta.
Khutsya khukhola khuryena niyo khwambukhe bulalo?
Ikhwama maayi afwa,bayaya bakhukobolatsakakho ta.
Indi khutsya ni senge, ne akhandeba inakanikha ta.
Nga wakhusasula tsinusu tselisomelo,ibafukilisa umwana wengila ta.
Indi khuyila umwana wase mwisomelo lye khukonayo.
Nga ushili khufuna shekhukhola ta,ukhanyowa khwilayo.
Baloma bari ukhanyowa khusosa imuka nga ushili khubona khumabeele ta.
Nga wakhunyalisa khukhola ishindu,ukhatsya ta.
Inakhakakho nga ninyala induseyo umwana wase mumabusu.
Wandayase akana imuyete khusasulilakho babaana bewe.
Naanu uwama khurera kamapwondi ke mu khasawu ko?
Naanu uwama khwikula lulutsi walekha khwasye?
Kumukhono kwase kwabimbile,inyala khu wandikha ta.
Ukhekhupa khubindu byesi ukhanyala khukhola ta.
Mukhebilila khusutila tsikhaafu kimisakusa kye kamatoore ta.
Nga wakhurakho khatimba khushitanda,bikutsyu binakhuluma.
Umundu asobekhele kusaala ishibuno we khaafu yase.
Bari nakana khulya tsinyama,ne shalelo tsikhasile.
Isubila ishindu shositsana ukhwama wa kuukhu ta.
Nga umundu niyo wakhwalikhile,angona naabi tsisambo.
Tsisambo tsikhali tsindayi itsikhuyila aleyi ta.
Imbawo umundu unyala waninda akhali maayi ta.
Ukana ikhole indyena nomanye uri indi ni tsinusu ta?
Ukhebasa uri khusala khwangu ta, wolakho no wabona.
Nga uli khusinga tsinga,utubasa tsiwanga mu tsinanga tsindi ta.
Ise imba umusawu khale inyala khulya inyama ta.
Umukhasi yo wakaala,amakhwibilila bibindu mumotokha.
Umundu ukhamanya khuramba niye uwonakisa naabi bibindu.
Nga wakhumanya khuramba,ni lipesa lye bamuwa alyonakisa busa.
Kumukamba ikhabe kamasalikhana ko mwisengetsana wase.
Imanya isi itsya khwamisa mayito uwe tsinyanyi ta.
Kamabeele ko mwana kawelewo,ngana khutysa khukula kakandi.
Umundu anyala khufwa,kamanambo kenyukha,ni bibibaso bilayi baramawo paka.
Khulikhutysa mwiduuka likali khubone ibeyi yebibindu.
Khutsya khuwara bilyo byesi bakhatekhe khumbaka kumukamba.
Imotokha yefwe yonekhele,ate ikhuli ni tsinusu tsingona ta.
Kuukhu ali umulwaye naabi ne walobele khutsya khubona umukangi.
Tsimoni tsase tsili ukhutsakala,imanya khulwashi ta.
Bafwakhile umukhana bamala bamuremakaka mo busa.
Tsimoni tsase itsibona bulayi ta,tsibona mabelibeli.
Anyumao abe nakhasaba paapa ishindu shosi ,abe aamba ta.
Umwana umukhana ayetatsaka basaali bewe khufura umusinde.
Basaale base bama khukholela imbaka iye kamasalikha kase.
Khukhananikhe khukhwemba kimyenya lwakhasesaba.
Iliwo likambila litwela lyo mugaga ni lilindi lyo mutambi.
Iliwo shisela she khukanikha,ni shishindi she khusila busa.
Unyala wayila ikhaafu khumeetsi,ne unyala khukiminilisa khunywa ta.
Tsinusu tsindayi ne tsinyala khukhwonakisa.
Indilekha ukhwisaya umwana wawele umulamu ta.
Nga tsimbwa tsilila naabi,iba itsala ili khutsilya.
Nga kumurwe kuli khukhutsina,mila kameleesi,umale ukone.
Ukhafukilisa umnundu yesitsana ukhwingila mu’ntsu ta.
Isimu yange yakwa aasi kimilundi kitaru yafunikha indabilo.
Ukhenyayila mushisala mwo ta,khuba mubamo tsindemu.
Khawu khatakhulakile kamapwondi kase ni mwoko mukunda.
Ukhebilila wara kumushelekhe mwiboshi lundi ta.
Lekha babaana nibo barangile,iwe unalondakho khale.
Nga ni shinyalikha,lekha khwikate khukholele atwela.
Indi nu mwana mutwela ,yaya wase ali ni babana babili.
Ukhasumbuwa basho ta,lekha bakone lilo lyawe bulayi.
Uli umukyesi,ne unyowa khibasa nio wakhola ishindu ta.
Khuli khukana khuwuya khutsye mu’ntsu ishakha.
Ukhwama khurara ingo,ibindu bikali ibyashukha.
Ukana khumbolela uri unyala khufuka busima bumali/bwabulo ta?
Khale watsya akhuleyi,ne unyowa khwibasa nio wakhola ibindu ta.
Imbekho kamakyesi kesi khunyala khurambisa nio khufure kamasindano ko.
Abandu benga bali khutsya khukona mu’ntsu mwo?
Lwkhuba nga nakhuramba,imbawo unasasulila instu yabene ta.
Ingo wefwe nga wakhuramba,ibakhuwa shekhulya ta.
Basaali bali ni khukhakakho nga banyala bombekhele babaana ishiko khwisomelo.
Unyalile wamanyisakho,khale lukyendo lwama khutsira busa.
Mukheyembelela muri munalya shiina ta,khuba paapawenywe uwe mungaki anabakabilila.
Yaya wase ebasa ari ise imba ni lipesa buli sawa.
Abandu bama khupanila khutsila,paka bamakhubakaya busa.
Kumukamba ikhenyukhile mu khusinga tsinanga nio itsye khuramba.
Imotokha iya sementi yamakhukwa ,abandu batimaka ni sementi wabene.
Ukhawulilisa tsilomo tsebulafu wamala watsiyila nga bitufu bisyembayo ta.
Mukhombekhe liina intsu mushalo, khuba kimyakha kili khubatsyakho.
Umundu nga akhukanisa ta,abe wakhakhola bilayi urye,alikhukana ta.
Naramisileyo isabbiti indwela yonyone nileyo isomelo.
Nga wakhwicunga,abandu bo ibanakhuwa lipesa lyowo ta.
Uli ni khusyena tsifuluya tsikhoselelala bulayi.
Walomele uri utsya khubuwa litsune ta,shina shikhwolelekho?
Indi khunyowa itsye kameetsi ,imale itsye ndere basiya ukhwama isomelo.
Umaya waba nu mundu winyayila bakyeni ate nga aramba kimilimo bulayi.
Ukheyike liina khutekha bilyo nga wikhala ukhola urio?
Nga bakhunyoleye kho,wamwene unamanya shesi unababolela.
Naanu utsya khurera tsikholo tse tsikhaafu?
Yaya wase atsya khunanikha khuramba khunanikha khubalasa.
Bamulamu base bali khukana ukhundimisa mu’ntsu yase.
Nga bandimisile,abaana base banatsya wa,khuba imbawo ubakana ta.
Khulekha khukyendaka,khale ifula yama khukhunyola muntsila.
Kumwakha kuno inanyala khusasulila babaana be abandu ta.
Inganakho umundu wekhala wamanyilile ta,khuba nase natsowele.
Abe wakhakhola uryena, ukhanyale khurusa kuukhu mushalo ta.
Baloosi bekhale banala mutsingo tsawe,ibanyala ukhwikhala busa ta.
Nga webirisakile bubi,munafwila tsikhabi tsenywe.
Nga bama khumala khusheba umusinde,umushebi akhupile ifwirimbi.
Inga wakhukhula mayito urusa mukunda,imabwo shesi unamisayo ta.
Bama khungulila tsingato ne tsalekha khotsoola ta.
Mwibasile muri ise inyala khufuka imotokha ta?
Tsingokho tsase tse nabaya tsosi tsafwile khawoya.
Namakhukana khunyowa itsye mwikangilo ne ngobole.
Babirisile umusani yo bubi,imanya nga akhakobole ta.
Ibindu byomwana yo bileyi naabi,unabinyala ta.
Tsisambo tsewe tsakarangarana busa,umulekele ishindu shositsana ta.
Nga wemenielesele,unanyola nga bakhumusasulilakho ishjindu shositsana ta.
Khuli khubonabona ni kamandu,ikhuli ni esi khutsukha ta.
Umwene tsitsu waloba khukhurerawo lilowo namwe shifwo isi khura kamandu.
Balimi be bulazi ibali ni khatale esi batsya khukulisa bulazi bwawe ta.
Khwa kulile imotokha inshakha khuba ikhale abe isumbuwa naabi.
Nga khwamalile Khulima,khunatsya khubute kamapeera.
Lilooba shiina lilayi lyesi khunyala khwabumbamo tsinyungu?
Unyala wategera byesi ise ikhola bulilunakhu ta.
Bashili khungulila tsimbako ta,khale khwananikhile khulima.
Kumwakha kuno khutsya khulima bitolotolo ni kimiiba nga byekhukulisa.
Mawo akhaba walemala namwe umukwatsoli,arama nga mawo.
Imbawo umundu yesi khushibala khuno unyala wayila shifwo sha maayi ta.
Mawo akhaba wamaliya kamatere aye,ulobatsaka bilyo byewe ta.
Uli ni khukhwisatsakamo basaali bowo shirifwa.
Umundu yesitsana umukhulu ali ni khukhwibirisa bulayi.
Abandu balala babola busa tsisambo,ibanyala khushukha ta.
Nga ifula yananikhile,abandu mushalo balima kumusi ni angolobe.
Nga wakhubuwa bulayi tsikhaafu,tsinakhala tsitsye mu bilyo byabene.
Kono nabyalile mayito ni nabutama khufurisa nashimya.
Kwafurire kumupila khuba abe khuli ni babenyayi balayi.
Shalelo atsye anyirire naabi khuba ifula ikwile kumusi.
Khunakhola khuryena ne khushendesekho inamba iyebarambi?
Lwekhuba buli murambi yesi khuli naye aramba bulayi.
Kamakhono kase kaandalaye khuba kekhale mumetsi ukhwama kumutikhini.
Inatsya khukona nga nakhumal khuwandikha bilomo bino ta.
Umukhulu we kiminyawo kyefwe atsya khukhusalila ikhaafu nga khwafurire.
Ise itsya khutekha kamatoore ni shifuluko,ne we?
Shiina shinyala shayeta litsuune lyase lyatsowa bulayi?
Yaaya ali khuwetsa umundu unyala khumulindila babaana bewe.
Nga uli umundu uwikhalilikha,unyala khulinda maayi ta.
Ukharambisa lulimi lwowo khukanikha kamatsi namwe bubeyi ta.
Umurambi wase akana khumuwa kimitwalo likhumi na kirano.
Khangu kho webiliye nga ni bakhola ibindu ango ano?
Wanekelesele busa tsisani tso,ne tsakwa tsinatikha.
Umwana yuno nga waluluma,akana umundu isi akhamanyile ta.
Kumurwe kwo mwana wase kwafwotolokha busa.
Nimurere biteeso byenwye khugate khubyesi khuli nabyo.
Ise nakhunyala khukyenda ni bikyele ta,nashiryo ni mutsye.
Nga imbewo iliwo namwe atsye nga anyirire,nasimula naabi.
Kumubili kwase kutsakala naabi nga ne singile kameetsi kamabile.
Ukhara tangawuzi mu caayi ta khuba atsinisa munda.
Itsiile khubona umusawu ne nalekha khumunyolayo ta.
Kumulembe kuno nga wakhukyenda ni yesu,umalakho ta.
Isasila naabi abandu bakhafukilisa umukasya mubulamu bwawe.
Bali khutsya khunderera bunyasi bwe tsikhaafu kumutikhinyi.
Lekha khuwambile atweela ne khunyalise khulisa bakyeni.
Kamatoore kase kanisiile khutweela,katsya mumwesi kwe kumusafu.
Ishili kshilayi khukaba ibindu byesi warambisa byawakho ta.
Nikomba naabi khulya tsinyanyi tsilimo tsikhano.
Ukhetsa khukhakakho wara pilipili mumoni ta,tsikhakhutsine paka.
Kuukhu bamuresa khulya ishindu shosi shilimo cumbi.
Khumurwe khwase khwa bimbakile,imanya khulwashina ta.
Nga natwiyile bakhupa umwifi,nase ni khupa khuba bakhusumbuwa naabi.
Umwana wase walekelesa buli mundu ,imbawo isi wulila akhali papawe ta.
Ni mwirekekhe bulayi,khuli khutsya khurera bakyeni kumutikhini.
Basomesa be shalelo ibakana khuyila babaana mushisawa ukhwinyaya nga khale ta.
Umusomesa anyala khuba ni babaana nga bibili mu shibina shewe.
Shino shiba shiangafu naabi khubona uri buli mwana abira.
Babaana nabo ibafwayo khusoma ni kamani ta khuba basomesa ibabafwayo ta.
Nalundi ibindu byesi barambisa nga tsinoni,bitabo byekhulekela ibimala ta.
Barangilisi be bye khusoma ibolelela kamasomelo kano babayeta ta.
Buli mwakha kafumende irusa kamapesa,ne khutimilila kamasomelo shakhasa.
Basomesa nabo bateela naabi khukosa atwela ni babaana.
Balala basomesa mumasomelo ke babaandu nashiryo ibafwayo khu kakafumende ta.
Basomesa nabo babonbona ni tsinamba namwe bukali bwe babaana mubibina.
Basaali nabo ibakana khuyeta namwe khutimilila babaana bawe mumasomelo kano ta.
Nga walondeleye ikhola ya kafumende,munyala khusyemba inyuma paka.
Kamasomelo kano ikali ni byekhukhwinyayisa bilayi nalundi mu bukali ta.
Be tsitsu tsawe lelo bewulila busa ate bakana usasule kimyesi kirano khukhwingilamo.
Lekha isubile indi imbawo umundu ukundi utsya khuwitsa ta.
Nga nakhwisamo kamani,inyala natsya khugemewa ta.
Kamalesi ka khugema kasitowa naabi,kanyala ukhumbirisa bubi.
Nga mwa khutesa bulayi,mutsya khuwanda tsinusu tsingali busa.
Abe akhabona bakyeni bali khukhwitsa,afwayo khubakanila ta.
Umukhulu we lisomelo lyefe wafwisile umwana wewe umusinde.
Abandu babama khubira ano nga betusile  bakwile nimotokha ate bafunikhakile.
Baloma bari ukhanywa wamala wafuka imotokha ta.
Nga uli khufuka khulugudo,uli ni khukhwitsililisa naabi.
Abaana babofu ni baleme bafunile buyeti ukhwama ibulafu we linambo.
Bali khutsya khunanikha khusoma nga ibasasula ta.
Nalundi ibali ni khukhwiyembelela bari khunayila shina isomelo ta.
Basaali be babaana baleme ibakana khusomesa babaana bawe ta.
Nalundi basaali bandi baloma bari babaana bano ibalikho kumukaso ta.
Bebilila bari buli mwana Weele niye uwababumba.
Iiwo babandu babekomba khusala umwana wade umuleme nenga ibali ni khabi yo.
Nashiryo nga wafunile lisaye ,uli ni khushisimila weele.
Shiina shesi ushebulila khu byesi basomesele ingolobe?
Nga nakhurekekha,imbawo unyala wenyukha mangu watekha ta.
Ate nga maayi wenyukhile,anyowa khulomesa ise .
Umundu ukhanyala khumenya ninase anyala khurura watsya.
Nga nafunile bilyo natekha,buli mundu ali ni khulya byesi indekhele.
Ukana khukhwirombosa,anyala wakyenda watsya iwawe.
Ukhanyale khuwunatsaka kumutikhinyi sawa likhumi nandwela?
Nga kumulimo kwe aleyi,shikana wafuna intsu ambi ni esi urambila.
Khuba unanyala khuwuna namwe injenda inyala yakhubela imangafu naabi.
Khuba abe buli esi ikhakakho khumushesa,aatsilamo ta.
Ushili umwana umutini ta,uli ni khuramba kimilimo.
Unyala waswalakho khulwe tsisambo tsowo tso ta?
Shiteteya isho shikhwakhila nga wakwarirekho tsingato tsimali.
Bama khumuwotsesa banyola nga ali ni kumusango kwositsana ta.
Ne naaanu unanyala khukhuwambilakho ne musute mungaki.
Nga ta,nimutsye ni khagari murekho ,mutwela asindikha,ukundi wakhwesa.
Buli mundu ingo werekekhele,khwalindile busa imotokha.
Abaana benga bali khutsya khwitubasa mumasindano?
Maayi wakhunyalisa khutekhela barambi shalelo ta.
Umundu ukhakanisa bashawe naye akhulakhulana ta.
Ukhwama namile mukanisa,nakhulyakho ishindu shosi ta.
Kamasanyalazi kalekha khururakho,khale ari ngana khumala.
Byesi umusilikhale ali khukanikha ibili bitufu ta.
Ikhuli ni shiwili ta,khale natsungile khale mayito.
Inganakho umundu uwikhala akanikha kamatsi mu bulamu bwase ta.
Abandu bo bakulisa tsingato tsisha ni tsibbaga tse bakhasi.
Uli khukana ukhwikhopa tsinusu tsitsola tsiryena?
Kumumu nga kurafwile kuri,inatsya akhundu osi ta.
Umukhana yo nga atsya ibulafu,tsisambo tsewe tsashukha.
Nga batsya khukhupa shifwani,uli ni khusanyukha.
Indi khukana khunwya bujji ni nashimya umwoshe.
Nga uli khutekha,uli ni khukhwikhala bulayi khukharebe.
Tsimwanyi tsase tsosi tsarobele,ingana khutsaya.
Abe wakhakhola uryena,imbawo unyala khukhuyeta ta.
Nga mwa khutsunga mayito,imbawo isi munalila ta.
Khutsya khunanikha khusoma khu sawa tsitaru.
Atsye abe anyirire naabi,umwana ama khunikina.
Butsiiba bwendemu nga bwaluluma,bunyala khukhukhonyelawo.
Ukhara ishindu shositsana khungaki khwe bboxi ta.
Tsisandukhu tse baffu tsili khubeyi ingali naabi.
Nga wamwene wakhutsya, ibanakhupimila bulayi ta.
Tsikhaafu tso itsinywa kameetsi kakhalimo cumbi ta.
Ukhebasa uri buli mundu ali ni tsisambo tsimbi ta.
Wawetsele bulayi munstu wabona uri mbamo tsinusu ta?
Bicupuuli byase bya kwiile munguriri mwe shitanda.
Khuli khukana lirome lilyefwe fwabene khombekhe intsu.
Umwana umutini wanala khukanikha ni babandu bakhulu.
Kumukamba ikhakhakekho nga ninyala itsye mu khatale.
Khu shili khufuna injeli iye khurusawo kamandu ko ta.
Ise indi umukhwalikhe,ate indi ni babaana bataru.
Umusinde wase ambasa ari bakhasi basiro khufura basani.
Khukosa kumukamba,ikhabe khusalikhana khwa seenge.
Limila lili khutsutsukha busa ukhwama ingolobe.
Umuoole yo nga abe wakhile ,engile nga ali khukhwemba.
Muli ni khukhola mangu nga astye bushili khwilabula ta.
Umusubuzi umulayi wamanya khukhola tsinusu.
Likarai lyama khukyelawo lwatabula nga babaandu batsile khale.
Tsimbusi tso itsilya kimisakusa kye kamatoore ta.
Naanu yesi wama khulekhela tsimbitsi khutsilisa ukhwama nga watsile?
Iwe wambasile uri tsinusu tsifura bulebe namwe babandu?
Khulwashina lelo ukhakana khusikha bafu,shikhwolakho no wabona.
Akhana kho khanikha nunyola uri umundu umukhulu.
Umundu ukholelesa byesi asubisa unyala khumwiyikina ta.
Kuukhu wakwarire ingofila yo ukhwama kumwesi kunanikha.
Imbawo liyombo lyosi ilyama khuwulilikhana ta.
Buli esi khukanikha ni maayi,khunanikha busa khulomana.
Umukhasi yo ama khufuka imotokha ingara watsya.
Nga wakhubimb khumatofali ko,ifula inakonakisa.
Ingana naabi caayi ulimo khalimawo oba tangawuzi.
Umusindi yo bamutimisile khwisomelo khu lwe tsisambo.
Munyala muryena mwebilia khutekha kameetsi ke khunywa.
Paapa ashi kanikha khusimu,nga wamalile,inamubolela.
Nga waloleleye bulayi,buli mundu ali ni shishindu shesi akhola bulayi.
Abandu bama khushina naabi nga bamalile khusheba umusinde.
Uli ni khukhwikulawo iwotaja bulayi busa inatikha.
Ukhalila naabi ta,utsiile watsiile,anakobola ta.
Abe yakhaba bari shiina,unyala khurambisa bubwongo bwowo ta.
Basaali base baluluma,ibakana kumwinyawo khubindu byawe ta.
Nasoma bitabo byo byoosi, ingana busa shitabo shishakha.
Nga wakhungona bulayi tsikhano tso,munalya kumuyekhe.
Abaana bayaya ibanyala khukhola kumulimo kwositsana ta.
Khwama khutsya mwidduka khukula byekhurambisa ingo.
Bahesanwa beffe imbawo shesi batamba mu’ngo mwawe ta.
Unyala uryena watsukha bilyo nga babandu bashikana khulya?
Muli ni khurambisa sukaali bulay khuba uyo niye usiemba yo.
Tsinyanya tso itsi nonekha nga watsilekhele mu khavera ta?
Nga wakhukhasakho tsinyanyi,tsili khutsya khwonekha.
Khwama khutsya khewbilila khurusawo kamabela khulusha.
Ukhesienda ambi ni shishuma ta,busa shikhukhala.
Mwebasile muri ise inabalya tsinusu tsenywe?
Kumukhono kumunyeletsi ikunyala khuwandikha bulayi ta.
Khuba umundu umukhulu shiitsa ni byekhukhola bikali.
Ukhakwara igomesi shalelo ta khuba buli mundu ali mu shiteteya.
Injeli yesi nafukhama naabi,kamasikamo kaandalala ate kamaliya.
Unamisawa tsinusu isi unasasula ibindu byo byoosi?
Abe nakhumanya indi inyala khu khusuta igaali senyene ta.
Wamanya isi se namisa lipeesa namwe wikholakholana busa?
Nga ulolelela,wibasa uri inyala khusuta ishindu shabene?
Nenga balyatsaka nga ni bemba? Ishili khushibonakho ta.
Umaya walya busima mushilo ne walekha khundisa kamapwondi ta.
Ubundu bwandurakile mumoni imanya she khubukholela ta.
Nama khukwara mangu kumusweta kwase nga ifula ishili khunanikha ta.
Imbasa yafuwile,inyala khurema tsikhu ari ta.
Indi khutsya khubona umusawu wase lwekhabili.
Wamakhukhola uryena no umusani yo wafukilila ukhwitsa?
Nga uli ni lugezigezi,imbawo umundu unyala khukhuyeta ta.
Uli ni khuwuna uyile tsikulukulu tso khutwaya.
Waaba wahena nga indi khukhwombekha kumusingi kweshibala?
Khuba abe bali khubabirisa bubi,ate nga ibali nu muyeti ta.
Abe bali khubonabona nga kamashese kahalikho umwayi.
Khunyala khwakekha lukoosi lwo mukasya lwafuka mumyoyo kyefwe.
Kamakesi kalinga ubushi isiwe,nga wakatwiyi,unaba bulayi.
Nebasile indi khwafukilisane khuri wame khusikha ukoboleyo ingo.
Nga wakyendele nu mwoyo umukhosefu,unekomba byeshibala ta.
Instu iyombekhebwa khulukingi inyala yalekha khubonekha ta.
Khunyala khuryena khwaba kumumu mu shibala ishetsula bibi shino?
Ukhebilila ukhwakanila abo bali barende mu’ngo mwowo ta.
Mukhukhola muryo,balala bayakanila bamalayika mu’ntsu mwawe.
Nimulekhe tsitala namwe bikholwa byenywe bimanyikhe mushibala.
Muli ni khungona ango bulayi bakyeni bakhatwiya ango akhunyalu ta.
Naanu uwama khutsukha kameetsi kase ke mu khabbutu?
Walekhele khwasye ulutsi,imbewo ili khukhwingila busa.
Kameestsi katandikhile khututuba,khola khufuke busima.
Nga uli khuwa umutambi,kumukhono kwowo kumunyeletsi kwamanya ta.
Ingolobe walekhele tsingango ibulafu,ate ano uri uli khu tsiwetsa.
Umukasya akana khukhuwambila shisa ne fwabene ikhukana ta.
Imbele ni tsinusu mukhono,imanya isi nama khutsituma  ta.
Tsinagato tso itsitsola bulayi ta,ikhatsikabile umundu.
Khulwashina ukhawulilisakho ishindu wade shitwela shesi inoma.
Naanu abe ukulila imbitsi yase bilyo khuba shelelo ilitsala.
Wamwene uambisa bubi kameetsi ate wamanyile uri khukatsya akhuleyi.
Ibindu bilalala uli ni khubitsya mbola,ubipaparila ta.
Nga ukana khulya,wamwene tsya mumayika utekhe.
Ango ano imabwo umurambi una khutekhela iwe nulya busa ta.
Uli ni khura nabutama khumumu busa buuku bunamuwamba.
Uli ni khusaba paapawo tsinusu nga ashili khutsya khukona ta.
Nebasile ndi babaana ibana kobola khwisomelo khwo ta.
Nama khunyola nga bakhasi bali khukhupana khutsiila.
Indwiyile buli umusilikhale wasutile kumwiyenela aleyi.
Uli ni khuwambisa weela buli shesi uli ni nasho shoosi.
Khubiyanila khurera khulomana buli sawa,mu’ngo.
Ise indi nimbuka iyikhala inomana nu mundu ta.
Mwama khukhola muryena no mwabuwa imbwa yo?
Inganakho umundu uwikhala elilisa nga umwana umutini ta.
Nga welile khutsilomo tsesi abandu baloma,bukhwale bunakhukhasa.
Ukhalondelela buli shesi basasle bowo bakhubolela ta.
Indi khukana kumuceele kwekhukulisa tsisawu likhumi.
Naanma khutsya khurerara kamasifwa nanyola nga bakakulisile khale.
Nenga iwe ukhanyale khusala umwana ni buri bwolikho bwo?
Nimulekhane ni kumwinyawo kwesi muli khukhola kwo.
Nga mwelile khumwinyawo,tsikhafu tsinalya bilyo byabene.
Nga umwana wasalikhile,lulela lwewe luriisa khuwambakho.
Unyala webasa uri indya tsinusu tsapawo,ne mbawo yade kimumi tsesi indya ta.
Bakhaana bowo ibali ni kamafura ke khukhwiyakha ta.
Nga wakhushusakho tsisambo,imbawo unakhukana ta.
Umundu nga wakhulobele,umururayo,ukhamwiniala ta.
Nga mwolele mubirimba byenywe nafe mukhushebulila.
Umukhasi ni babaana bataru bama khufila mu’nstu boosi.
Inabona injeli yesi inakhuwelesa bitabo byo kumukamba.
Nakhumanya nga balebe base banafukilisa umusetsa wase ta.
Itsya khunanikha khutekha kabalagala ningulisa.
Wamakhwitsa nga naruriekho atsye,abe natsile khuwumula.
Naanu uli khuluwalo lwe khusinga tsisani shalelo?
Lelo nga ikhola shisa ni babaana,indi nu muyeti ta.
Atsye butsya khwilabula inaba nasimule kimilundi mikali kiryo.
Manya ushusekho kamafura ke khukhwiyakha nako.
Nga paapa nafwa,maayi akhulekha watsya khukhwalikha akhundi.
Sawa tsi ali khukana khukobola ne manya nga shinanyalikha ta.
Khuba akhulekha nga batini,khwabonabona fwenyene.
Shisela shei akhulekhalakho,abe nisho isi khwamukanila naabi.
Wandayase umukhulu niye uwaramba nga maayi nag niye utekha bilyo.
Basenge ni bakhaasi beba paapa ibakhukana imilyango wawe ta.
Abe khusombela babandu kameetsi no khwafuna she khulya.
Nunyola uri paapa wefwe aabakho ni bibindu byos ta.
Yaaya afuna umusale wakhuwandikhisa mu shitongole shiyeta babaana.
Uri khuli somele khwamalile, Weele wakhuyeta khwafuna kimilimo.
Maayi abone khwamilemo bari akana khukobala isi khuli.
Aba wahena nga khukona itsaala,ne abone sawa tsi ari akhuweetsa.
Nakoboleyo isi atsya khukhwalikha,ne ano ta.
Abe nayibasa ndi bamaayi ibanyala khutlekha babaana bawe ta.
Indi khukana khukanikha nu bakhulu base imbone nga banafukilisa.
Tsinanga tsesi ingwara tsosi tsakuliwa ni nase samwene.
Nga wolesele babaana bataru,lekhelawo ukhasala lundi ta.
Kumubili kuli ukhutsakala mbo libuure nembo indwasi?
Mungo mwefe mwakarangarana busa,imbawo utesa shilayi ta.
Khunamisa wahena imizani isi khutsya khupimilakho ibindu?
Nusabe maayi manya anakhuwakho iyewe khurambisekho.
Tsinusu tsesi khwaramo tsishili khukobola bulayi ta.
Imbuka ikhole ubone nga byesi nakhubolelatsakila byaba bitufu.
Mwakhurekekha isi babaandu batsya khwikhala ta ,ne muli munganikha.
Nga imbewo yatsingile munda,inyala khuwela bulayi ta.
Ngana khunanikha khukhupa kimilanga kye khungona khumeetsi.
Aabandu bakana khubona hedimasita umwene bakanikhe ninaye.
Wayirebakho khulwashina abaana bo bakhabirira ano?
indi khukana maayi atsikhopelekho tsinusu mushibina shawe.
Nga bashili khundakho imbeta,inekhalo ango ano ta.
Nama khwibasa indi bali ukhunangila ibindu bilimo kamakyesi.
Weele nga nakana naabi shibala,akhuwa umwana wewe khuba umuyeti wefwe.
Nase lutwela weele akhashebulile,nakame khulila.
Iliwo basaale bakhwombekha,yabawo bakhakhwombekha ta.
Ukhwama maayi afwa,nakhubonatsakakho balebe bewe lundi ta.
Imbewo nga yalulumile,uli ni khukwara kumusweta.
Ukhebasa uri lili likambila liri uli ni khukona ninase mushisenge ta.
Nalekhele ingo bilyo bimala,imbawo ukhwiyambilisa ta.
Indi khukana khukwara imbale indeyi khuba imbewo yalulumile.
Ingana ibindu binyala ukhutsombekha nga ta ulekha.
Abandu benga bali khutsya khulyakho tsimbelenge tsase?
Ukhela khubasho oba khumwinyawo watuma tsinusu ta.
Kumwakha kuno kwe khuramba,imbawo ukhwinyaya ta.
Nga wawosele nabutama,ashindakho khusha nga wamutekhele ta.
Nga wakhukhola mangu,khuli khutsya khukhulekha.
Nga kumumu kwa khurura,ukhanikhila ishinu shositsana ta.
Nama khukhubalilakho bujji,unanwya namwe ta.
Nama khwikulilawo tsingokho abe tsili khukhupa naabi liyombo.
Nakhumanya isi itsya khwamisa tsinusu tse khubeka litsune ta.
Ingana abaana bamanya bari nakobole ta,khuba ingana khuramba.
Umulindi we babaana base wananikhile ukhumbirisamo tsimoni.
Nenga umusetsa wase wamulomele khukhola ishindu,ashikhola mangu busa.
Indi khukhwambasa indi bakanana nu musetsa wase.
Nakhakilekho kimilundi kimikali busa khumukambila ne awulila ta.
Ifwana indi khutsya khumusibula,inanyala khumenya ninaye ta.
Mwafwilile babaandu balayi banyala khubarambila kimilimo bulayi.
Nama khumalila imbuka ingali khu yaffesi khale namalile ibindu byange.
Nenga unyala khura ibindu bisiro khu meetsa yo nga wamanyile uri yafunikha!
Lekha babaana bo batsye nio mufune lukoosi ne busa imunabanyala ta .
Nama khutsya khuwetsa tsikulukulu tsase, ne nakhutsinyola ta.
Abe caayi was wanyirire,namakhukhasilakho khusitovu.
Wade abe nga ali ni maali ingali,abe ali umusanyufu ta.
Kasita baninisa ibeyi ye kamafura,byekamakulanilo nabyo binina ibeyi.
Ate nga byaninile ibeyi,bakula bibindu nabo bashendela.
Ingana khukhufuniakilamo injeli yesi khwama khukabanisamo.
Tsindolyo tsama khurundikhila mushirimba paka buli mundu watima.
Abe bali khutimisa umwaifwi shikila bama khurunusa tsindolyo naabi baryo.
Kamabeele kase kali khuwoola,inderere inga nywe.
Tsikhaafu tso itsili ni si tsitsakhwaya shaleo ta.
Nama khwibilila khusuta kumuswaki kwase khuba abe khuli khupapara.
Nga wakhukhola mangu,bemotokha banatwiya nga wakhumala ta.
Ikhuli ni mbuuka ngali ta,nashiryo ni mwanguwekho.
Umukhana yo abe wakyesiya shikila bamukhusa mangu khumulimo.
Kasita ubona bisaala nga kamasafu ikoma ta,shimanyisa shiri mukunda mwo muli ni bilisa buikali.
Wade lukyendo abe luleyi,nama khunyumila tsinganikha tse babandu.
Muli ni khutsukhilila bisaala bitini ne busa bikhome.
Nuwikalewo kamadinisa khuba bukutsyu buli khukhwingila mu'ntsu.
Mwolele wahena,khuba khuli khukana khutsye khubalindile khuluggudo.
Umurambi wase wasanyukhile khuba nama khumukulila isawa iye khumukhono.
Uba uwumbolele sawa tsesi utsya khwitsilakho,khale nama khutekha mangu.
Nga ifula namatoolo yamalile khukwa,buli instu iye lilooba yama khalikha yakwa.
Nga mwamalile khulya,murusawo tsisani,mumale musimule bulayi khumetsa.
Abe yakhaba bari uli umugaga uryena,ukaniwa babaandu.
Abe wyakhaba bari bamutendekha bulayi,ne paka akholamo tsisobi.
Indi khukana samwene inabe kumusweta kwase kukhanyale imbewo.
Abe nga ashili mutini,afukilisila naabi mubyekamatsi.
Abe nerekekhele khukyenda lwe khataru ne nafuna tsiporogramu tsitsindi.
Indi ni khubikha ikadi yino khuba niyo yesi ikharambise kumukamba.
Khukoboleyo mushifwo shesi khwanyowelamo lutayi.
Basaale base bama khutsikotselela bari itsye naabo ne nalooba.
Inga mumbekho kamakyesi khuba ise ari nakhasikhanile.
Nga nafunile umukhasi,wakamilawo ukhwitsa ingo khulya.
Abe wakhaba wakhwalikha,ingo iba ingo ate urama umwana mungo mwo.
Ukhwama nga bawukhana nu musetsa wewe,waloba khukhwalikha lundi.
Nga umusani wakhumanaya khusinga tsinanga ta,iba bamukhusa bubi.
Nuwutsikhalilikhekho paka kumutikhini,ikhabe namalile khuwandikha.
Nga ushikana khulya ikaki,khunyala khwakhurera mushindu watsya ninayo.
Bakhulu belisomelo bakhalilewo bari khukhatsya khwitubasa mumasindano ta.
Ukhakyenda ni tsinusu tsositsana ta,busa tsinakhukwakho.
Ikulawo kamadinisa koositsana imbewo yingilekho mu'ntsu.
Nga usshili khutsya khukona ta,nyowa usinge bibindu.
Nama khwibasa ndi wakhuramo cumbi ta shikila nama khwongelamo.
Wade ifula abe yatandikhile khukwa,khwama khukhalawo khukyenda.
Khuli khutsya akhuleyi,ni khunyowe khulye bilyo no khutandikhe lukyendo.
Khuli khukana khwiitse khubakyeniyile kho ingo wenywe.
Nga tsimotokha ngali khuligudo,ikhunabirira iwenywe ta.
Basiya bama khukhalawo balinda ifula khuwesa no bakyenda.
Umusale wase ali khukana khutandikha bushakha,nashiryi akana khurura ibulafu we linambo.
Nga tsingokho tsakhulya bulayi,itsirera kamaki mbuli lunakhu ta.
Nma khufukilisa khutsya ni babandu bo wade kumwoyo kwakhukana ta.
Nga wabelemo ni khukhwikankana,ukhakholatsaka shishindu ta.
Umukhana yo anikina busa kamakhono nunyola uri wawamba khumumasala.
Abe nakhubonakho injeli yesi kumwinyawo kwo kwakamayo ta.
Unyala wenyukha busa kumutikhini uri uli khutsya ingo nga wakhumbolelakho ta.
Indi khukana tsinakhu tsefwe tsisyembayo tsibe  tsindayi.
Ushili khurusayo ikadi yowo iye khukhwigemesa ta?
Mukhebilila mwalekhakho tsitaala nga mutsya khukona ta.
Nama khwiyongela ni byesi na panga wade abe nga nakhukana bulayi ta.
Basaali bali khukana babaana bawe batandikhe khulya bilyo isomelo.
Khwakhumanya inamba iye babaana yesi khutsya khufuna ta.
Kumwakha kuno abaana batini bali khutsya khukobola.
Nuwumbelekho umukhana yo isimu yase etse ninayo.
Bakhasi bama khupanila khumeetsi paka bonulana tsinanga .
Nama khutsya khuwabila umuhesanwa wase isi bawuuli khulwe bibyayo khusumbuwa.
Khwamakhuba mu lubusano ne abe babaandu bali khulomana busa.
Nga mwakhakilekho khuambila byalobele,ni mutsye mubawabile mube kamakambila.
Khwekhale mu lubusano nga be mu'ngo khwafukilisana .
Indi khukana  umusale wase abe nga niye uwunaba litsune.
Buli isi ibeyi ininila,mumwesi ikhukulis ibindu bikali ta.
Nama khukhala luggudo bulayi,imbonekho imotokha yositsana ta.
Uwemotokha ama khutomela shisaala nga ali ukhwiwomesa ikhaafu.
Ise itsaala yaminyile,inanyala khulinda bashili khutabula ta.
Khuba bari umusani,ama khuwambilila uluutsi paka abandu boosi bamala khubira.
Iliwo lufu lulwitsiile lurafu,ate luli mushibala shoosi.
Nga wamalile khuma tsikhaafu,unawakho maayi kamabeele bikhombe bibbili.
Wamanya ari nga wambolele,inamuwa tsinusu ta.
Bikwaro byesi indi ni nabyo ibyakhula khutsya khumukholo ta.
Iwe fwana wakoranile umundu yesi uwele bibindu ne ili ise ta.
Buli lwesi nibasilakho khu maayi,kamasika kananikha busa khurura.
Khwama khwimikha khulugudo nga khulinda tsimotokha paka khwaluwa.
Nga wakhuwuna kumutikhini,unatwiyayo umusani yo ta.
Ukhwama nakama khuramba,indi ni kimilembe mikali naabi.
Buli isi ifufula ikwila,ingana naabi khukwara kumusweta kumurandafu.
Imbwa yama khubukha khumeetsa nga abandu balikhulya.
Namakhukana khukhureba nga ikhafu yowo yasala namwe ta.
Shizibu shesi muli ninasho shiri imunyowa khwibasa no mwakhola ta.
Paapa ashili khumala ukhusasulila kamapesa isomelo ta.
Abandu bo bama khumalila imbuka khale ari namalile.
Ukhwama umwana yo etsa ango ano,wasumbuwa basaali bewe lukali.
Bikyele byase byariye khusamba aasi khuba anyirire  naabi.
Mulekha khutsya nu be kamasanyalazi khale ibanakobosa tsimpapula tsefwe ta.
Indi khukana khulya liboshe lilimo mayito ni busiima.
Akhaana kho khabomba lukaali , ishili shangu khukhabona ta.
Kuukhu abe wakyululusile busa kamabeele nga unyala ni khukanywa ta.
Umwana yo ali shebulila ukhwikala lulutsi ta.
Lutwela mukhebilile ukhwikalawo babefwi bengile mu'ntsu..
Ise inyala khulya inyama ni busima bwa bando ta.
Bni munyowe mu kyukyunge bufu bwo ne mufuke busima.
Kimili kye shisaala sho kya yaranaka intsu yase.
Tsimbwa tso tsishili khulya ta shikila tsili khusama lukali tsiryo.
Nakhwikatatsakakho nu museetsa yesitsana mu bulamu bwase ta.
Ishili khuninatsakakho khushisala ukhwama itsowa ta.
Umwana yo onakisile busa tsinusu tsesi bamuwa.
Umusani yo wakhumanya khukanikha ni babaandu bulayi ta.
Ne nywe mwatsowela wahena isi mukhamanya lulimi lwenywe lwo?
Kumuceele ni nyama ibyakha bulayi ta, umaya walya ni shifuluko.
Nga shalelo luggudo lwasilile naabi, imbawo  tsimotokha tsili khubira ta.
Nga  bilyo byo ibimala ta,unyala weyongela bibindi.
Ari nga nukhali ni babaana uri,unyala welisakho bulayi.
Buli isi imbulila nga kumutambo kwamabile,itsya ingo isi maayi.
Inenga khufuna kumulimo kunyowa busa indi ,abandi bananikhe ukhukhupila tsisimu.
Bamusala nga lulela lwamwibotokhelela mumilo mwosi.
Unyala khushusa byesi wama khukanikha byo mu luzingu?
Uli ni bibindu bilayi byonyene mu'ntsu mwowo.
Shalelo bilyo byakhasile khulya imanya khulwashina ta.
Abe asomela isi wandaye,ne afunilemo khulakhuwambakana ni naye.
Uli ni khufuka ipikipiki yo bulayi nga wolele khuluggudo.
Tsikhumuniu tsayitsula mumatoore ni khumaru kositsana.
Nase indi khukana khunanikha namwe ukhwikulawo lisomelo lishakha.
Basaani bo bama khunywa indali ni buseela bameela.
Iba ushili mutini khale ikhelekho lundi khulakhuwulilisa bassali ta.
Nga bakhukambile ne walekha khuwulila,ukyelawo wakwa khubizibu.
Ukana naabi ukhwiyingayinga ate nga imbawo shesi uli ninasho ta.
Nga watwiyile akhundu akhumiliyu,uli ni khelkha nga akhumiliyu.
Kumupila kwe burangisa kukaniwa khukhwongelamo kumukha kukundi.
Ise abe inyala khusutakho ishindu shosi shisiro ta.
Nga wekhopele tsinusu tsabene,boona uri utsisayo mangu.
Buli lwekhasesaba, khutsya mukhatle khukula ibindu bimala isabbiti imbuufu.
Umkhana yo akhuwambisa busa lirima,uri mbo wamukoka busa.
Abe nakhaba mutambi indyena,inyala ukhwikoka ta.
Lekha noole ingo nembone nga ninyala khumalilisa ibindu byase.
Indi khukana busa umbekho imbuuka yowo khukanikhe mo.
Nimutsye mubolele paapawenywe muri mwalwile khulya nabutama.
Lelo nikomba naabi babandu bakonela khutsinda tsawe.
Imbo nase ikheleyo indame mutini khuba lelo nanera lukali.
Indi khukana umundu ambililekho tsingato tsase womunabi.
Ukheminilisa khukhola ishindu nga unyala khushikhola ta.
Khunambukha khuryena kameetsi nga bulalo bwakhalikhile buryo.
Khwama khunina lukingi khola akhundu nga ikhunyala khweyongelayo ta.
Teekha bulayi kamaleesi ko, nga kashiile ukalekha kawole no nywe.
Indi khukana ukhwombekha lumako imale indekho lulutsi.
Umusetsa wase uwanyowa afwa bulwaye bwa silimu.
Paapa uwase walokokha ,ukhwama be nga khumuremakila mushilabo.
Nase lelo inywa busela ta khuba bumbirisa bubi naabi.
Uli ni khutekhela isaaka mutsamunyu nga ukana tsakhe bulayi.
Newe wafwana busa nga umundu ukhakonakho khushitanda khungaki ta..
Indikho ni tsinusu tsesi inyala nonakisila mu byebusilu byo ta.
Khunabona isi unamisa kameetsi kekhukhwisinga.
Tsikhu tsiramirewo tso itsinyala tsayisa bilyo ta.
Khwama khukyenda mukhatale mwosi nga imbamo tsinyanya ta.
Nga uli khukana ishindu,sawa tsibona tsiryo tsatima mangu.
Abandu bakana naabi khukhupanila khubindu byeshibala.
Balimisa ni tsikyembe besimile khuba ifula ilikho ingali..
Abe lolo lyakha minya lirye,inyala nebilila kumulyango isi kuli ta.
Nebasile indi ingo ibali ni kameetsi ke khutapu /kumufuregi ta.
Khulwashina basilamu nibo baba nga basala tsikhafu ne bakristayo ta
Ukhafukilisa bakhuwomela basuta ibindu nga umanya ta.
Nga bakhubolele bari bali khubirera,ikhalilikha.
Nga wakhuba umundu uwikhalilikha,ukhanyale bukhwale ta.
Mwamanyile khwakholile khuryena no khwawelesa lipesa lyo?
khukana khuwulilisa khubone bakyeni isi bali khukanikha.
Mulekha khwongelakho busima khale bilyo ibimalile ta.
Umundu ukhakhumanya atsya aryena ni tsibbaga tsowo?
Unyala uryena wafukilisa abandu besi ukhamanyile ta.
Babefwi nga bengile mu'ntsu ibanyala bakhulekhela ishindo shosi shilayi ta.
Nuwungulilekho tsinyanyi shalelo khulile kamatoore.
Indi khusubila indi butsa khwilabula inaba nafunile lipesa lyenywe.
Nga lulwala lwabimbile rakho busa shangumu  ubawe batsye.
Nga wakhushusakho tsisuukha tso,unakona tilikhuwunya busa.
Kmaleesi kesi namilile ingoloobe kali ukhundambisa .
Ulekha khutsya ninaye,khale ibama khumuwa shifwo ta.
Nimunyowe musasulekho shisitsa,mukhamalilise tsiramile lufwanyuma.
Uyo nga wayilile imbasa,uli ni khulondakho busa.
Abaaba be shalelo nga wakhubarakho shifuba,ibanyala basoma ta.
Ninyukhile sawa likhumi nandwela,namala nelamo lundi.
Nga ukana khutsya ukhwiyeta,uli ni khusaba umusomesa lukusa.#
Iwe wamwene uli ni tsikhaafu tsenga ne khusabilekho tsitsindi.
Ukharura atsye ukhwikulawo nga wakhumanya umundu ta.
Lutwela ukhabe bari wikulawo,wikulilewo babefwi.
Ikhuknayile tsisawa tsesi abe  mutsya khukobolelakho ta.
Nga weyikile khulya kimiyembe,kina khurerera kumusujja.
Uli ni khukolola tsinanga tso mwana no wamukwarisa.
Abe yakhaba bari imuli khutsya khulukyendo , wakha wakolola.
Munda mwase mwetsulemo imbewo shikila muli khukula busa.
Shikhakhwiyangisa wabona maayi nga akobola ano busa ta.
Ulumbutsu luli ukhusumbuwa imanya khulwashina ta.
Khubuli silingi tsesi ufuna,uli ni khubikhakho shimya khukyukumi.
Tsinusu tso tsikyelawo tsakhuyeta iburangisi nga wafunile busiro bwosi.
Umukhasi wase wakhasikhanile khusala,ifwana batsya khumukhala busa.
Nuwumbese shiteteya sho nga iwe wakhushikana ta.
Bakulisa kamafura ke tsimotokha ari bali khufuna lipesa lyakhabi.
Ikhuli ni bilyo bimala ta,nashiryo tsya muyabilekho kyukuyu.
Abaana base bakhasikhana khukanikha lulimi lwa paapawe.
Batsya khunanikha liina khuwandikhisa babaana isomelo?
Khulekhakhukanikha ne abe umwana yo umukyesi paka.
Nabulayi wamwene watsya wabona shesi bakhulomela.
Tsindebe tso itsinengila bulayi mumulyango kwo ta.
Nama khuba ni khasimu,nakhumanya isi ikhatumile ta.
Nga wakhulya bilyo bimala,ise inatekha lundi ta.
Uli khufuna uryena bilyo nga ushili khusasulakho shosi ta.
Ise nga nakhalaye,abe wakhakhola urye ikhwilamo ta.
Inanyala khusalila ango ta,nimunjete khutsye mwidwalilo.